CrossFit Spele: Nuwe formule, dieselfde eindresultaat? | Maroela Media
Mat Fraser in aksie. Foto: Twitter.
Die wêreldwye Covid-19-pandemie het gesorg dat die CrossFit Spele ook 'n splinternuwe baadjie moes aantrek: 'n Aanlyn kompetisie van sewe oefensessies het gister tot 'n einde gekom en die vyf beste mans en vroue sal nou na die volgende ronde van die Spele in Oktober aanbeweeg.
Maar waar die formule om die fiksste ter wêreld dalk verander het, lyk dit of die eindresultaat weer dieselfde gaan wees.
Australië se Tia-Clair Toomey. Foto: Twitter.
Toomey het twee van die oefensessies in die eerste plek afgesluit om 611 punte op te stapel; met net Ysland se Katrin Davidsdottir wat ook twee eerste plekke agter haar naam het.
Die groot verrassing is egter dat een van die gunstelinge, Ysland se Sara Sigmundsdottir, nie na die volgende ronde sal vorder nie.
Sy het 'n teleurstellende twee dae agter die blad en haar vertoning laat 'n mens baie aan dié van die Protea-krieketspan dink: Wen alles vooraf, maar word lelik tydens groot toernooie ontspoor.
In die mansafdeling is Fraser goed op koers om met sy vyfde agtereenvolgende Spele-titel weg te stap. Hy het stof in sy teenstanders se oë geskop, en waar daar 'n paar vroue in Toomey se nek geblaas het, was Fraser in 'n klas van sy eie.
Hy is amper 200 punte vóór Noah Ohlsen op die punteleer en dit lyk nie asof die Fraser-wegholtrein Oktober in Kalifornië gestuit sal word nie.
Die volgende ronde sal op 19 Oktober in Kalifornië begin.
Mans top-tien (eerste vyf gaan deur na volgende ronde)
Vroue top-tien (eerste vyf gaan deur na die volgende ronde):
Jig, sulke bultende spiere lyk nie mooi nie. Dis Baie afstootlik! By mans en vroue. Ek sal beslis nie so n mens as my lewensmaat kies nie. Jig!